# Druga knjiga o Kraljevima

| Stari zavjet
 |
| --- |
| *Judaizam, Protestantizam, Katoličanstvo, Pravoslavlje** Knjiga Postanka
* Knjiga Izlaska
* Knjiga Levitska
* Knjiga Brojeva
* Ponovljeni zakon
* Jošua/Isus Navin
* Knjiga o Sucima
* Ruta
* Prva knjiga o Samuelu
* Druga knjiga o Samuelu
* Prva knjiga o Kraljevima
* Druga knjiga o Kraljevima
* Prva knjiga Ljetopisa
* Druga knjiga Ljetopisa
* Ezra
* Nehemija
* Estera
* Job
* Psalmi
* Mudre izreke
* Propovjednik (Kohelet)
* Pjesma nad pjesmama
* Izaija
* Jeremija
* Tužaljke
* Ezekiel
* Daniel
* Hošea
* Joel
* Amos
* Obadija
* Jona
* Mihej
* Nahum
* Habakuk
* Sefanija
* Hagaj
* Zaharija
* Malahija
 |
| *Deuterokanonske knjige** Tobija
* Judita
* Prva knjiga o Makabejcima
* Druga knjiga o Makabejcima
* Knjiga Mudrosti
* Knjiga Sirahova
* Baruh
* Pismo Jeremije proroka
 |
| *Pravoslavlje** Ezra
* Treća knjiga o Makabejcima
* Ode
* Psalm 151
 |
| *Istočno i rusko pravoslavlje** Ezra
 |
| *Istočno pravoslavlje** Jubileji
* Henok
 |
| uredi |

**Druga knjiga o Kraljevima** (hebr. מלכים ב , grč. Βαζιλεων, lat. *Regum* II) naslov je dvanaeste knjige Staroga zavjeta prema kanonu biblijskih knjiga Katoličke Crkve, koji ovu knjigu ubraja među Povijesne knjige. Kratica za ovu knjigu je: 2 Kr.

Dvije Knjige o Kraljevima pokrivaju 400 godina izraelske povijesti: od Davidove smrti do razorenja Jeruzalema (587. pne.). Nije poznat pisac Druge knjige o Kraljevima. No pouzdano je da, poput Knjiga o Samuelu, sadrži podatke koji su sažeti iz dvorskih zapisa, a koji su suvremeni događajima koje su opisivali. Vjerojatno je prošla kroz mnoge ispravke dok nije dobila konačni oblik negdje u vrijeme progonstva u Babilonu (587. – 539. pne.).

Druga knjiga o Kraljevima nastavlja povijest dvaju izraelskih kraljevstava tamo gdje Prva knjiga o Kraljevima prestaje. Sastoji se od dva dijela: poglavlja 1 – 17 opisuju oba kraljevstva od polovice 9. st. pne. sve do poraza sjevernog Kraljevstva od Asirije i propasti Samarije 722. god. pne. Za to vrijeme prorok Elizej, Ilijin nasljednik, istupa kao Božji glasnik. Poglavlja 18 – 25 opisuju Judino kraljevstvo od pada izraelskog kraljevstva do razorenja grada Jeruzalema, što je 587. god. pne. učinio babilonski kralj Nabukodonozor II.. Obuhvaćaju vladavinu dvaju velikih kraljeva, Ezekije i Jošije.

## Sadržaj

1. poglavlje: Smrt kralja Ahazije zbog poganstva.
2. poglavlje: Uznesenje Ilijino na nebo i nasljednik Elizej.
3. poglavlje: Rat između Izraelaca i Moabaca.
4. poglavlje: Elizejeva čuda: umnažanje ulja i kruha, ozdravljenje dječaka.
5. poglavlje: Elizej ozdravlja Naamana, vojskovođu aramskog kralja, od gube.
6. poglavlje: Aramejska vojska opkoljuje Samariju kojoj nastaje velika glad.
7. poglavlje: Aramejci napuštaju tabore i kraj gladi u Samariji.
8. poglavlje: Kralj postaje Hazael koji je činio zlo Izraelu.
9. poglavlje: Proglašenje Jehue za kralja.
10. poglavlje: Jehu istrebljuje Ahazijinu porodicu.
11. poglavlje: Ahazijin sin Joaš na prijestolju.
12. poglavlje: Joaš naređuje svećenicima da uređuju hram
13. poglavlje: Opis kraljeva od Joahaza do Joaša koji odstupaju od Jahve i smrt Elizejeva.
14. poglavlje: Joašev sin Amasja postaje kralj Judeje, i on zarati s izraelskim kraljem Joašem koji ga porazi.
15. poglavlje: Opisivanja kraljeva: Azrija, Zaharija, Šalum, Menahem, Pekahija i Jotam.
16. poglavlje: Kralj Ahazija izrađuje novi žrtvenik.
17. poglavlje: Asirski kralj Šalamanasar V. zauzima i odvodi Izraelce u sužanjstvo u Asiriju.
18. poglavlje: Govor peharnika asirskog kralja.
19. poglavlje: Jahvin gnjev na asirskoga kralja i smrt njegova peharnika.
20. poglavlje: Ezekijina bolest i ozdravljenje.
21. poglavlje: Zbog kralja Manašea nevolje navale na Jeruzalem i Judeju.
22. poglavlje: Popravak Doma Jahvina i pronalazak Knjige Zakona.
23. poglavlje: Kralj Jošija obnavlja hramske propise.
24. poglavlje: Babilonski kralj Nabukodonosor II. napada Jeruzalem.
25. poglavlje: Osvajanje Jeruzalema i pustošenje hrama.

### Literatura

* *Biblija: Stari i Novi zavjet.*  Zagreb: Stvarnost: HKD sv. Ćirila i Metoda, 1968, Knjige o kraljevima, str. 255-256.